Amindaj

Amindaj estas studenta esperantlingva muzikgrupo el Kubo, kiu debutis per serio de koncertoj dum la sinsekvaj 95-a Universala Kongreso de Esperanto en Havano kaj 66-a Internacia Junulara Kongreso de TEJO en Santa Cruz del Norte (2010). La grupo formiĝis la 30-an de aŭgusto 2009 en Contramaestre, danke al iniciato de instruistino Graciela Morgado Rodríguez, kaj konsistigas ĝin 11 studentoj kaj instruistoj de la arta lernejo en tiu urbo.

Inter la kantoj de Amindaj plej multaj estas verkitaj de Julián Hernández Angulo. Aliaj venas de diversaj famaj kubaj verkistoj. La grupon estras kontrabasisto Yoandris Baños Carrión.

Post aparta sukceso dum la kongresoj de 2010, la grupo ekplanis eldoni kompaktdiskon kun sia muziko. Por akiri financajn rimedojn por tiu ĉi celo, Ana Montesinos de Gomis kaj Łukasz Żebrowski lanĉis dum IJK 2010 specialan monkolektan kampanjon. La disko, Amindaj, estis eldonita en oktobro 2011.

 Membroj 
 2011 
Membroj de Amindaj dum registrado de muzikalbumo Amindaj:
 Graciela Morgado Rodríguez - Ĝenerala direktorino kaj reprezentanto
 Abdel Cabrera Hierrezuelo - direktoro, violono
 Carlos Rafael Lolo Mendoza - muzika direktoro, aranĝisto, kuba treso
 Yoandris Baños Carrión - kontrabaso
 Yamir Sánchez Fajardo - gitaro
 Salvador Guillermo Gómez Parra - perkutiloj, kongaoj, bongoj, sonorilo
 Amilkar Fajardo Morgado - etaj perkutiloj, marakoj, guajo kaj guiro (kalabas-raspilo)
 Guillermo Sánchez Cordero - voĉoj, kantisto
 Adaelsi Castellanos Pérez (Adita) - dancistino
 Gricel Ramírez Cardoza - dancistino

 Somero 2010 
Membroj de Amindaj dum UK 2010 kaj IJK 2010:
 Adaelsi Castellanos Pérez (Adita) - dancistino
 Amilkar Fajardo Morgado - marakoj
 Bárbara Sánchez García - fluto
 Dianelis Santos Martínez - kantistino
 Grisel Ramírez Cardosa - dancistino
 Guillermo Sánchez Cordero - kantisto
 Karlo Rafael Lolo Mendoza - treso
 Salvador Guillermo Gómez Parra - perkutiloj
 Yasdenis Sola Castellanos (Tita) - kantistino
 Yamir Sánchez Fajardo - gitaro
 Yoandris Baños Carrión - kontrabaso

 Fontindikoj 
 Żebrowski, Łukasz: Amindaj estas Kubanoj In Esperanto, n-ro 1239 (9), Septembro 2010

 Eksteraj ligiloj 
 Amindaj  ĉe Vinilkosmo
 "Lasu la malĝojon flugi" - filmeto registrita dum IJK 2010
 "Amindaj koncertas en la 66-a IJK" - la tuta IJK-koncerto

 Amindaj ĉe Spotify
Kategorio:Esperantaj muzikaj grupoj
Kategorio:Kubaj muzikaj grupoj